ଫିଲ୍ମ ଅଭିନେତା ଏବଂ ମଡେଲ ମିଲିନ୍ଦ ସୋନମ ସ୍ୱାଧୀନତା ଦିବସକୁ ଏକ ଭିନ୍ନ ଅନ୍ଦାଜରେ ପାଳନ କରିଛନ୍ତି । ଏହା ସହିତ ନିଜ ଫ୍ୟାନମାନଙ୍କୁ ସୁସ୍ଥ ରହିବାର ସନ୍ଦେଶ ମଧ୍ୟ ଦେଇଛନ୍ତି । ମିଲିନ୍ଦ ୭୨ତମ ସ୍ୱାଧୀନତା ଦିବସକୁ ପାଳନ କରିବା ପାଇଁ ରାଜଧାନୀ ଦିଲ୍ଲୀରେ ୭୨ କିଲୋମିଟର ଦୌଡିଥିଲେ । ଇଣ୍ଡିଆ ଗେଟରେ ଏହି ଦୈଡ ସେ ଶେଷ କରିଥିଲେ ।
ଏହି ଦୈଡର ଆୟୋଜନ ୟୁନାଇଟେଡ ସିଷ୍ଟର୍ସ ତରଫରୁ ବଜାଜ ଇଲେକ୍ଟ୍ରିକଲ୍ସ ପିଙ୍କଥାନ ଦିଲ୍ଲୀର ଷଷ୍ଠ ସସ୍କରଣକୁ ଉତ୍ସାହିତ କରିବା ପାଇଁ କରାଯାଇଥିଲା । ଏହି ଦୈଡରେ ମହିଳାମାନେ ପାରମ୍ପରିକ ପୋଷାକ ପିନ୍ଧି ଭାଗ ନେଇଥିଲେ । ଏହାର ଉଦ୍ଦେଶ୍ୟ ମହିଳାମାନଙ୍କର ଉତ୍ସାହ ବଢିବା ସହିତ ସେମାନଙ୍କୁ ସଶକ୍ତ କରାଇବା ।
ମିଲିନ୍ଦ ତାଙ୍କର ଏକ ବୟାନରେ ଦେଶବାସୀଙ୍କୁ ସ୍ୱାଧୀନତା ଦିବସର ଶୁଭେଚ୍ଛା ଦେବା ସହିତ ନିଜ ସ୍ୱାସ୍ଥ୍ୟର ଯତ୍ନ ଠିକ ଭାବେ ନେବା ପାଇଁ କହିଥିଲେ । ଏହା ସହିତ ସେ କହିଥିଲେ ୭୨ କିଲୋମିଟର ଦୈଡ କେବଳ ସ୍ୱାଧୀନତା ଦିବସ ପାଇଁ ନୁହେଁ ବରଂ କସରତ କରିବାର ସ୍ୱାଧୀନତା ପାଇଁ । ତେଣୁ ପ୍ରତ୍ୟେକଦିନ ୩୦-୪୦ ମିନିଟ ଫଟନେସ ଦେବା ପାଇଁ ଦରକାର ବୋଲି ସେ କହିଥିଲେ ।
